CELEX: 62009CA0246
Language: da
Date: 2010-07-08 00:00:00
Title: Sag C-246/09: Domstolens dom (Anden Afdeling) af 8. juli 2010 — Susanne Bulicke mod Deutsche Büro Service GmbH (anmodning om præjudiciel afgørelse fra Landesarbeitsgericht Hamburg — Tyskland) (Direktiv 2000/78/EF — artikel 8 og 9 — national procedure med henblik på, at forpligtelserne i henhold til direktivet efterkommes — frist for sagsanlæg — ækvivalensprincippet og effektivitetsprincippet — princippet om forbud mod forringelse af det eksisterende beskyttelsesniveau)

28.8.2010   
            
            
               DA
            
            
               Den Europæiske Unions Tidende
            
            
               C 234/13
            
         Domstolens dom (Anden Afdeling) af 8. juli 2010 — Susanne Bulicke mod Deutsche Büro Service GmbH (anmodning om præjudiciel afgørelse fra Landesarbeitsgericht Hamburg — Tyskland)
   (Sag C-246/09) (1)
   
   (Direktiv 2000/78/EF - artikel 8 og 9 - national procedure med henblik på, at forpligtelserne i henhold til direktivet efterkommes - frist for sagsanlæg - ækvivalensprincippet og effektivitetsprincippet - princippet om forbud mod forringelse af det eksisterende beskyttelsesniveau)
   2010/C 234/19
   Processprog: tysk
   
      Den forelæggende ret
   
   Landesarbeitsgericht Hamburg
   
      Parter i hovedsagen
   
   
      Sagsøger: Susanne Bulicke
   
      Sagsøgt: Deutsche Büro Service GmbH
   
      Sagens genstand
   
   Anmodning om præjudiciel afgørelse — Landesarbeitsgericht Hamburg — fortolkningen af artikel 8 og 9 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16) samt af almindelige fællesskabsretlige principper — forbud mod forskelsbehandling ved ansættelse på grund af alder — national lovgivning, hvorefter der gælder en frist på to måneder fra afslaget på ansøgningen eller fra det tidspunkt, hvor forskelsbehandlingen er kommet til kundskab, for at rejse krav om skadeserstatning eller godtgørelse
   
      Konklusion
   
   
               1)
            
            
               Primær EU-ret og artikel 9 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv skal fortolkes således, at de ikke er til hinder for en national processuel regel, hvorefter den, som ved ansættelse har været udsat for forskelsbehandling på grund af alder, over for den, der har udøvet forskelsbehandlingen, skal fremsætte et krav om godtgørelse for økonomisk og ikke-økonomisk skade inden for en frist på to måneder, forudsat
               
                           —
                        
                        
                           dels at denne frist ikke er mindre gunstig end den, der gælder for tilsvarende søgsmål på grundlag af national arbejdsret
                        
                     
                           —
                        
                        
                           dels at fastsættelsen af det tidspunkt, fra hvilket denne frist begynder at løbe, ikke gør det umuligt eller uforholdsmæssigt vanskeligt at udøve de rettigheder, der tillægges i henhold til direktivet.
                        
                     Det påhviler den nationale ret at efterprøve, hvorvidt disse to betingelser er opfyldt.
            
         
               2)
            
            
               Artikel 8 i direktiv 2000/78 skal fortolkes således, at den ikke er til hinder for en national processuel regel, der er vedtaget til gennemførelse af direktivet, og som ændrer en tidligere lov, der fastsatte en frist for at fremsætte krav om godtgørelse i tilfælde af forskelsbehandling på grund af køn.
            
         
      (1)  EUT C 244 af 10.10.2009.